380.04 REGOLI DWAR IL-PREŻENTATA TA’ ATTI PERMEZZ TA’ MEZZI ELETTRONIĊI FIT-TRIBUNAL GĦAL TALBIET ŻGĦAR L-AVVIŻ LEGALI 164 tal-2013. L-AVVIŻ LEGALI 164 tal-2013. 1. Titolu. It-titolu ta’ dawn ir-regoli hu r-Regoli dwar il-Preżentata ta’ Atti permezz ta’ Mezzi Elettroniċi fit-Tribunal għal Talbiet Żgħar. 2. Tifsir. Għall-finijiet ta’ dawn ir-regoli "permezz ta’ mezzi elettroniċi" għandha tfisser online. 3. Kif jitħaddmu l-mezzi elettroniċi. (1) Għandu jkun hemm mekkaniżmu elettroniku li permezz tiegħu jistgħu jiġu ppreżentati onlinetalbiet, risposti u kontrotalbiet quddiem it-Tribunalu, jew appelli minn deċiżjonijiet tal-istess Tribunal. (2) Kull persuna li tkun tixtieq tippreżenta talba, risposta u, jew kontrotalba quddiem it-Tribunal jew appell minn deċiżjoni tal-istess Tribunal tista’ tagħmel dan billi timla l-formola relattiva online u tħallas id-dritt preskritt. 4. Responsabbiltà tar-Reġistratur u meta jitqiesu li ġew preżenatati l-atti online. (1) Ir-Reġistratur jew persuni minnu delegati jistgħu jirċievu talbiet, risposti u kontrotalbiet quddiem it-Tribunal jew appelli minn deċiżjonijiet tal-istess Tribunali ppreżentati permezz ta’ mezzi elettroniċi. (2) Talbiet, risposti u kontrotalbiet quddiem it-Tribunal jew appelli minn deċiżjonijiet tal-istess Tribunali ppreżentati permezz ta’ mezzi elettroniċi għandhom jitqiesu, għal finijiet u effetti kollha tal-liġi, daqs li kieku ġew ippreżentati direttament fir-Reġistru tal-istess Tribunal: Iżda meta talba, risposta u, jew kontrotalba quddiem it-Tribunal jew appell minn deċiżjoni tal-istess Tribunal tiġi ppreżentata permezz ta’ mezzi elettroniċi barra mill-ħinijiet tal-ftuħ tar-reġistru stabbiliti skont il-Kodiċi ta’ Organizzazzjoni u Proċedura Ċivili, dak l-att għandu jitqiesilli ġie ppreżentat l-ewwel ġurnata li jkunimiss ta l-ftuħ tal-istess reġistru.